Інстытут агульнай і неарганічнай хіміі імя У. І. Вярнадскага НАН Украіны

Інстытут агульнай і неарганічнай хіміі імя У. І. Вярнадскага НАН Украіны — навукова-даследчая ўстанова ў складзе Аддзялення хіміі Нацыянальнай акадэміі навук Украіны, займаецца навуковымі даследаваннямі ў галіне неарганічнай хіміі.

 Гісторыя 
У 1918 г. першы прэзідэнт Украінскай акадэміі навук акадэмік У. І. Вярнадскі заснаваў у Кіеве Хімічную лабараторыю як навуковую ўстанову ў складзе Фізіка-матэматычнага аддзела Украінскай Акадэміі Навук. У 1929 г. на базе навукова-даследчай кафедры хіміі Кіеўскага політэхнічнага інстытута быў арганізаваны Навукова-даследчы інстытут хіміі Наркамата асветы. У 1931 годзе ён быў аб’яднаны з Хімічнай лабараторыяй і ўключаны ў склад Акадэміі навук як Інстытут хіміі АН УССРПостанова Президії НАН України № 305 від 13.10.2021 «Про відзначення 90-річчя від дня заснування Інституту загальної та неорганічної хімії ім. В. І. Вернадського НАН України». У гады Вялікай Айчыннай вайны і эвакуацыі ён быў аб’яднаны з Інстытутам арганічнай хіміі, а ў 1945 годзе, пасля вяртання ў Кіеў, падзелены на Інстытут арганічнай хіміі і Інстытут агульнай і неарганічнай хіміі АН УССР. У 1993 г. Інстытуту прысвоена імя У. І. Вярнадскага.

За гады свайго існавання інстытут стаў заснавальнікам некалькіх хімічных устаноў. У 1939 годзе на базе сектара арганічнай хіміі быў арганізаваны Інстытут арганічнай хіміі АН УССР. У 1968 годзе на базе сектараў хіміі вады і калоіднай хіміі быў створаны Інстытут калоіднай хіміі і хіміі вады АН УССР. У 1977 годзе на базе лабараторый і Адэскага доследнага завода быў створаны Фізіка-хімічны інстытут АН УССР. У 1991 быў створаны Інстытут сорбцыі і праблем эндаэкалогіі, а ў 1993 — Міжведамаснае аддзяленне электрахімічнай энергетыкі НАН Украіны.

 Навуковыя школы 
 фізічная хімія і электрахімія іонных расплаваў і неводных раствораў
 калоідная хімія
 аналітычная хімія
 хімія комплексных злучэнняў
 хімія і тэхналогія вады
 хімія цвёрдага цела

 Структура 
 Аддзел электрахіміі і фотаэлектрахіміі неметалічных сістэм
 Аддзел хіміі комплексных злучэнняў
 Аддзел электрахіміі і тэхналогіі неарганічных матэрыялаў
 Аддзел фізіка-неарганічнай хіміі
 Аддзел гетэрафазнага сінтэзу неарганічных сістэм
 Аддзел хіміі цвёрдага цела
 Аддзел электрахімічнага матэрыялазнаўства і электракаталізу
 Аддзел хімічнага і інфармацыйнага аналізу

 Крыніцы 

 Спасылкі 
 Сайт інстытута

Катэгорыя:Нацыянальная акадэмія навук Украіны